**З А П О В Е Д**

**№ РД-04-280**

**София, 09.12.2021 г.**

На основание чл.3, ал.4 от Устройствения правилник на областните дирекции “Земеделие”, в сила от 26.01.2010 г. , издаден от Министерство на земеделието и храните, обн. ДВ бр.7/26.01.2010 г., посл. изм. обн. ДВ, бр. 9/02.02.2021 г., чл. 56м, ал.4 от Правилника за прилагане на Закона за собствеността и ползването на земеделските земи /ППЗСПЗЗ/ и одобрен от министъра на земеделието, храните и горите Протокол от 11.11.2021 г. на тръжната комисия, назначена със Заповед № РД-04-268/10.11.2021 г. на директора на Областна дирекция „Земеделие” – София област от проведения търг с тайно наддаване по реда на чл.27, ал.8 от ЗСПЗЗ, за имот - частна държавна собственост /незает със сгради и съоръжения или прилежащи площи към тях на организациите по §12 и §29 от ПЗР на ЗСПЗЗ/, негоден за земеделско ползване и неподлежащ на възстановяване,

**О П Р Е Д Е Л Я М:**

Класираните на първо и второ място кандидати от проведената тръжна процедура по реда на чл.27, ал.8 от ЗСПЗЗ, обявена със Заповед №РД-04-222/06.10.2021 г. на директора на ОД „Земеделие” – София област за придобиване право на собственост по реда на чл.27, ал.8 от ЗСПЗЗ, за поземлен имот с **идентификатор 77246.197.1**, с площ 1 184 дка, находящ се в землището на с. Хераково, общ. Божурище, Софийска област, с начална тръжна цена **45 304** лв (четиридесет и пет хиляди триста и четири лева), определена съгласно чл. 56ж, ал.2 от ППЗСПЗЗ.

**На първо място класира – ЕТ „Бисер Манчев”,** с най-висока предложена цена за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот, частна държавна собственост – **46 000 (четиридесет и шест хиляди) лева,** при начална тръжна цена за имота 45 304 лв. (четиридесет и пет хиляди триста и четири лева).

**На второ място класира – „Айджигруп” ЕООД,** с втора предложена цена за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот, частна държавна собственост – **45 500 (четиридесет и пет хиляди и петстотин) лева,** при начална тръжна цена за имота 45 304 лв. (четиридесет и пет хиляди триста и четири лева).

Настоящата заповед да се публикува на интернет страницата на Министерство на земеделието, храните и горите и на интернет страницата на ОД „Земеделие” – София област при спазване изискванията на Закона за защита на личните данни.

В тридневен срок настоящата заповед да се доведе до знанието на участниците по реда на Административно-процесуалния кодекс, съгласно чл.56м, ал.6 от ППЗСПЗЗ.

Заповедта подлежи на обжалване от участниците в търга в 14-дневен срок от уведомлението по реда на Административно-процесуалния кодекс.

**АНТОНИЯ СТОИМЕНОВА /П/**

*Директор на Областна дирекция*

*„Земеделие” – София област*